Решение на Съда (трети състав) от 11 юни 2009 г. — Transport Schiocchet-Excursions/Комисия
(Дело C‑335/08 P)
„Обжалване — Иск за обезщетение — Регламент (ЕИО) № 517/72 и Регламент (ЕИО) № 684/92 — Международен превоз на пътници с автобус — Условия за ангажиране на извъндоговорната отговорност на Общността — Давностен срок“
1.                     Иск за обезщетение — Давностен срок — Прекъсване (член 235 ЕО и член 288, втора алинея ЕО; член 46 от Статута на Съда) (вж. точки 30 и 31)
2.                     Иск за обезщетение — Давностен срок — Начален момент — Отговорност за нормативен акт (член 235 ЕО и член 288, втора алинея ЕО; член 46 от Статута на Съда) (вж. точки 32—35)
Предмет
Жалба срещу Определение на Първоинстанционния съд (четвърти състав) от 19 май 2008 г. по дело Transports Schiocchet/Комисия (T‑220/07), с което Първоинстанционният съд отхвърля като недопустим поради погасяване по давност предявения от жалбоподателя иск на основание извъндоговорна отговорност за поправяне на претърпените от него вреди поради различни незаконосъобразни действия, за които имали вина общностните институции — Условия за предявяване на иск за обезщетение — Понятие за редовни превози и за специални редовни превози по смисъла на Регламент (ЕИО) № 517/72 на Съвета от 28 февруари 1972 година относно общите правила за редовни превози и за специални редовни превози на пътници с автобус, извършвани между държавите членки (ОВ L 67, стр. 19), отменен и заменен с Регламент (ЕИО) № 684/92 на Съвета от 16 март 1992 година относно общите правила за международен превоз на пътници с автобус (ОВ L 74, стр. 1; Специално издание на български език, 2007 г., глава 6, том 2, стр. 34)
Диспозитив
1)
Отхвърля жалбата.
2)
Осъжда Transports Schiocchet — Excursions SARL да заплати съдебните разноски.